Руфина Гашева

Гашева Руфина Сергеевна (1921—2012) — 46 нчы гвардия төнге бомбардировка авиация полкының эскадрилья штурманы (325-нче төнге бомбардировка авиация дивизиясе, 4-нче һава армиясе 2-нче Белорус фронты), гвардия өлкән лейтенанты. Советлар Союзы Герое (1945).

 Биографиясе 
Руфина Гашева 1921 елның 14 октябрендә Пермь губернасының Пермь өязендә Верхнечусовские Городки авылында (хәзер Пермь краеның Чусовский районында кала тибындагы бистә) укытучы гаиләсендә туган. 1922 елда гаилә анасының туган ягына -  Горький өлкәсе Чкалов районындагы Катун авылына күчеп килә. 1923 елда, атасы вафат булганнан соң, Руфина әнисе  белән Уралга китә. 

1930 елда Гашева Руфина Мәскәүгә килә, анда биш сыйныф  тәмамлый, шунда Гашева снайперлар мәктәбенә укырга керә һәм комсомол сафына алына.

1941 елда Руфина Гаева Мәскәү дәүләт университетында механика-математика факультетының ике курсын тәмамлый. Өченче курста, 1941 елның октябрь аенда Гашева 46 нчы гвардия төнге бомбардировка авиация полкына тәгаенләнүгә ирешә. 1942 елда Гашева Энгельс хәрби авиация  пилотлар мәктәбе янында штурманнар курсын тәмамлый. 

1944 елның декабренә Гашева дошманның тере көченә һәм хәрби техникасына зур зыян китереп, 823 хәрби очыш ясый. Ике тапкыр дошман зенитчигы тарафыннан бәреп төшерелә. 

СССР Югары Советы Президиумының 1945 елның 23 февралендәге указы белән гвардия өлкән лейтенанты Руфина Сергеевна Гашевага «немец илбасарлары белән сугыш фронтында командованиенең хәрби заданиеләрен яхшы  үтәгәне һәм шул ук вакытта күрсәткән батырлыклары өчен» Ленин ордены белән «Алтын Йолдыз» медале (№ 4853) тапшырылып Советлар Союзы Герое  исеме биреләУказ Президиума Верховного Совета СССР от 23 февраля 1945 года. С. 1 , С. 2, № 26 .. 

 Сугыштан соң 
1952 елда Чит ил телләре хәрби институтын тәмамлый. Бронетанк гаскәрләренең хәрби академиясендә 1957 елга кадәр инглиз теле буенча өлкән укытучы булып эшли. 1956 елдан — майор дәрәҗәсендә запаста.

Руфина Гашева запаска чыкканнан соң  СССР оборона министрлыгы  нәшриятында өлкән контроль мөхәррире булып эшли. Мәскәүдә яши һәм яшьләрне патриотк тәрбияләүдә катнаша.

2012 елның 1 маенда вафат була. Мәскәүдә Востряков зыяратында җирләнә.

 Бүләкләре 

 «Алтын Йолдыз» медале (№ 4853).
 Ленин ордены.
 Ике Кызыл Байрак ордены.
 Ике 1нче дәрәҗә Ватан сугышы ордены.
 Ике Кызыл Йолдыз ордены.
 «Кавказны обороналаган өчен» медале
 «1941-1945 елларда Бөек Ватан сугышында Германияне җиңгән  өчен» медале
 «Варшаваны азат иткән өчен» медале

 Хәтер 
2018 елда Мәскәүдә Флот урамының 28-нче йортына очучы Руфина Гашевага мемориаль тактаташ куела. 

 Шулай ук карагыз 

 Ночные ведьмы.

 Искәрмәләр 

 Әдәбият 

 Аронова Р. Е. — «Ночные ведьмы». Саратов, 1983. — 116 с.
 Ракобольская И. В., Кравцова Н. Ф. — «Нас называли ночными ведьмами». М.: Изд-во МГУ, 2005. — 336 с.

 Сылтамалар 

 Гашева Руфина Сергеевна.  «Герои страны» сайты.
 Крылатая гвардия — галерея изображений.
 «Она отважно громила врага» — Официальный сайт Головинского района(недоступная ссылка).
 «В Москве чествовали ветеранов ВВС» — Первый канал 03 марта 2005, Четверг, 18:43.
 «Гашева Руфина Сергеевна» — Официальный сайт МУ «Центральная библиотека» Чкаловского района Нижегородской области.
Төркем:14 октябрь көнне туганнар
Төркем:1921 елда туганнар
Төркем:Пермь губернасында туганнар
Төркем:1 май көнне вафатлар
Төркем:2012 елда вафатлар
Төркем:Әлифба буенча шәхесләр
Төркем:Мәскәүдә вафатлар
Төркем:Совет гвардиясе
Төркем:Советлар Берлеге Каһарманнары
Төркем:Ленин ордены кавалерлары
Төркем:Кызыл Байрак ордены кавалерлары
Төркем:I дәрәҗә Ватан сугышы ордены кавалерлары
Төркем:Кызыл Йолдыз ордены кавалерлары
Төркем:Сугышчан хезмәтләре өчен медале белән бүләкләнүчеләр
Төркем:«1941-1945 еллардагы Бөек Ватан сугышында Алманияне җиңгән өчен» медале белән бүләкләнүчеләре
Төркем:Википедия:Викимәгълүмат элементы параметрларына өстенлек бирелгән мәкаләләр
Төркем:Бөек Ватан сугышында катнашучы хатын-кызлар
Төркем:Хатын-кыз авиаторлар
Төркем:Бөек Ватан сугышы очучылары
Төркем:СБКФ әгъзалары
Төркем:Жуков медале белән бүләкләнүчеләр
Төркем:Мәскәү дәүләт университетын тәмамлаучылар